<classify> WAZIRI wa Mifugo na Uvuvi, Luhaga Mpina amewataka watafi ti nchini kujikita katika kutafi ti changamoto zinazoikumba mifugo ambao ni ajenda za kitaifa badala ya kuzama kufanya utafi ti wa mambo ya kimataifa.Akizindua Bodi ya Taasisi ya Utafiti wa Mifugo Tanzania TALIRI, Waziri Mpina alisema watafiti wengi nchini wanapenda kufanya utafiti wa mambo ya kimataifa na kuacha kufanya utafiti wa mifugo ambao ni ajenda za kitaifa. Alisema watafiti hao wamezama kutafiti ajenda za kimataifa na kuacha za kitaifa za kutafiti magonjwa ya mifugo, masoko ya mifugo, uzalishaji bora wa mifugo yamekosa majawabu. Mpina alihoji vipi watafiti wamesahau kufanya utafiti wa migogoro ya wakulima na wafugaji ambayo inaendelea katika maeneo mbalimbali.Alisema kwa nini watafiti hao hawajiulizi pamoja na nchi hii kuwa na eneo kubwa ambalo si jangwa kama Ethiopia inayoongoza kwa wingi wa mifugo barani Afrika, inakuwa nchi ya pili barani Afrika kwa kuwa na mifugo kwani kutokana na ukubwa, ingekuwa ya kwanza. Kwa nini hawafanyi utafiti na kubaini kwanini Ethiopia nchi ndogo ina mifugo mingi, ni vipi inakuja nchini kununua ngozi na sisi kwanini tunashindwa kutumia ngozi yetu, alisema.Watafiti wanatakiwa kuangalia kwa nini Ethiopia ina ngombe milioni 57 Tanzania ina milioni 30, ina mbuzi milioni 28.8 wakati nchini kuna mbuzi 18.5, ina kondoo milioni 28.1 hapa nchini kuna kondoo milioni 5.3 tu, alisema. Alisema pia wanatakiwa kutafiti kwa nini Tanzania inazidiwa takribani mara mbili na nchi jirani ya Kenya inayouza maziwa lita bilioni 5.2 wakati hapa nchini wanauza lita bilioni 2.4 tu.Alisema bodi hiyo iliyozinduliwa inatakiwa kujipanga kuitoa taasisi hiyo kutoka ilipo na kuipeleka mbali zaidi kutokana na utafiti watakaoufanya ambao ni chanzo cha mageuzi. Awali Mwenyekiti wa Kamati ya Kudumu ya Bunge ya Kilimo, Mifugo na Maji, Mahamood Mgimwa alisema bodi inatakiwa kuitazama nchi wapi tulipo na tunataka kwenda wapi wakati nchi ina mifugo mingi, maslahi yake ni mapana.  <topic>: kitaifa 